**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti visuomenės poreikiams paimamame name Šilutės pl. 91 esančių gyvenamųjų patalpų savininkų S. B.ir A. B. prašymus ir savivaldybės būsto nuomos sąlygomis išnuomoti jiems butus *(duomenys neskelbtini)* ir *(duomenys neskelbtini)*.

**2. Projekto rengimo priežastys ir kuo remiantis parengtas sprendimo projektas.**

 Klaipėdos miesto savivaldybės taryba 2015-09-28 priėmė sprendimą Nr. T2-233 pateikti prašymą Nacionalinei žemės tarnybai dėl pastatų, esančių Klaipėdoje, Šilutės pl. 91, paėmimo visuomenės poreikiams - Statybininkų prospekto tęsiniui nuo Šilutės pl. iki Lypkių g. tiesti.

 Atlikus paimamo turto vertinimą 2 iš keturių pastatų savininkų atsisakė pasirašyti sutartis dėl nuostolių, atsiradusių paimant žemę prie pastatų Šilutės pl. 91, Klaipėdoje, visuomenės poreikiams, atlyginimo (toliau – Sutartis), atsisakymo priežastimi nurodydami, kad jų turimas turtas įvertintas labai maža suma – po 10 tūkst. Eur, už kurią negali įsigyti kito lygiaverčio būsto.

Nepasirašius Sutarčių, žemės paėmimo visuomenės poreikiams procedūra užsitęstų, nes NŽT priėmus sprendimą paimti žemę visuomenės poreikiams (be Sutarčių) savivaldybė privalėtų kreiptis į teismą dėl leidimo paimti žemę pagal priimtą NŽT sprendimą. Kol vyks teisminiai ginčai savivaldybė faktiškai negalės disponuoti paimta žeme, nes negalėdami įsigyti kito būsto, pastatų savininkai neišsikels iš gyvenamosios paskirties pastatų.

Statybininkų prospekto tęsinio nuo Šilutės pl. per LEZ teritoriją iki 141 kelio tiesimas yra numatytas Klaipėdos miesto savivaldybės 2017-2019 m strateginiame veiklos plane, patvirtintame Klaipėdos miesto savivaldybės tarybos 2016-12-22 sprendimu Nr. T2-290, tiesimo darbai turi būti užbaigti iki 2019 m. pabaigos. Neįvykdžius žemės paėmimo procedūros, negalima užbaigti projekto, gauti statybos leidimo.

Atsižvelgiant į Savivaldybei pateiktus paimamo visuomenės poreikiams turto savininkų prašymus dėl būsto nuomos, vadovaujantis tarybos patvirtinto Savivaldybės būsto ir socialinio būsto nuomos tvarkos aprašo 12 punktu bei siekiant sudaryti sąlygas Statybininkų prospekto tęsinio projektui užbaigti, siūloma išnuomoti paimamo turto savininkams savivaldybės būstus.

**3. Kokių rezultatų laukiama.**

Priėmus teigiamą sprendimą, turto savininkai sutinka pasirašyti Sutartis, tuo užbaigiant žemės paėmimo visuomenės poreikiams procedūrą be teismo nutarties ir sudarant sąlygas 2017 m. gauto statybos leidimą Statybininkų prospekto rekonstrukcijai.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra

**6. Lėšų poreikis sprendimo įgyvendinimui.**

Sprendimo projektui įgyvendinti lėšų poreikio nėra

**7. Galimos teigiamos ar neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė